Τεκμηρίωση της διαδρομής του ρωμαϊκού υδραγωγείου στη Νικόπολη
Creators: name: Αγγελοπούλου, Ιωάννα Βασιλείου
Publisher: name: Aristotle University of Thessaloniki
Year: 2012
Subjects: υδραγωγείο
ορθοφωτοχάρτης
γεωγραφικό σύστημα πληροφοριών
aqueduct
orthophotomap
geographic information system

description: Η διπλωματική εργασία αυτή, η οποία εκπονήθηκε στα πλαίσια του μεταπτυχιακού προγράμματος "Προστασία, Συντήρηση και Αποκατάσταση Αρχιτεκτονικών Μνημείων" του τμήματος Αρχιτεκτόνων του Α.Π.Θ., αφορά στη χαρτογράφηση της διαδρομής του ρωμαϊκού υδραγωγείου στην Νικόπολη της Ηπείρου. Η Νικόπολη βρίσκεται απέναντι από το Άκτιο και 6 χιλ. βόρεια από την Πρέβεζα. Έγινε αρχικά βιβλιογραφική έρευνα σχετικά με το ρωμαϊκό υδραγωγείο. Στην έρευνα αυτή συνέβαλε αποφασιστικά η συνεργασία με τη ΛΓ΄ Εφορεία Προϊστορικών και Κλασικών Αρχαιοτήτων. Έγινε επίσης προσπάθεια εντοπισμού του δημοσιευμένου μέχρις στιγμής έργου, αναφορικά με το υδραγωγείο. Ακολούθησε η δημιουργία ενός ολοκληρωμένου ψηφιακού χαρτογραφικού υπόβαθρου της περιοχής που καλύπτει τη διαδρομή του ρωμαϊκού υδραγωγείου της Νικόπολης. Εκτός από την ψηφιακή επεξεργασία χαρτών κλίμακας 1:50000 και 1:5000 της Γ.Υ.Σ., έγινε φωτογραμμετρική επεξεργασία δορυφορικών εικόνων Quickbird με σκοπό τη δημιουργία ορθοφωτοχάρτη της περιοχής που καλύπτει τη διαδρομή του αρχαίου υδραγωγείου. Καθώς η ακριβής πορεία του υδραγωγείου της Νικόπολης (70 χλμ. περίπου) δεν είναι σήμερα σε εμάς πλήρως γνωστή, είτε από αρχαιολογικά ευρήματα είτε από άλλες πηγές που να την τεκμηριώνουν, έγινε προσπάθεια εντοπισμού στον ορθοφωτοχάρτη, τόσο της τεκμηριωμένης όσο και της προτεινόμενης του πορείας. Στη συνέχεια εντοπίσθηκαν και τεκμηριώθηκαν τέσσερεις περιοχές ενδιαφέροντος με εμφανή ερείπια-ίχνη (τοξοστοιχίες Αγίου Γεωργίου, σήραγγα Κοκκινόπηλου, τμήμα του υδραγωγείου στη Στεφάνη και τοξοστοιχίες στον Αρχάγγελο) κατά μήκος της πορείας του υδραγωγείου. Εκτός από τη φωτογραφική τεκμηρίωση έγινε επιπλέον και φωτογραμμετρική και τοπογραφική αποτύπωση των τεσσάρων παραπάνω περιοχών. Με σκοπό, τέλος, την τεκμηρίωση αλλά και τη ψηφιακή καταγραφή, διαχείριση, και αξιοποίηση των δεδομένων αποτύπωσης και τεκμηρίωσης της διαδρομής του υδραγωγείου της Νικόπολης (σχέδια αποτύπωσης, περιγραφές περιοχών ενδιαφέροντος της διαδρομής, μετρήσεις με GPS χειρός, ψηφιοποιημένοι χάρτες, Ψηφιακό Μοντέλο Εδάφους, ορθοφωτοχάρτης κ.α.), δημιουργήθηκε στα πλαίσια της εργασίας αυτής, Γεωγραφικό Σύστημα Πληροφοριών. Η ανάθεση του θέματος της διπλωματικής εργασίας αυτής έγινε από την αν. καθηγήτρια κα. Όλγα Γεωργούλα, η οποία παράλληλα είχε και την επίβλεψη της εργασίας. Κλείνοντας οφείλω να ευχαριστήσω την κα. Όλγα Γεωργούλα για την συμβολή της στην ολοκλήρωση της εργασίας και την αντιμετώπιση των προβλημάτων που προέκυψαν κατά την εκπόνηση της, καθώς και τον συνάδελφο αγρ. τοπογράφο μηχανικό και αρχιτέκτονα κ. Αναστάσιο Στάμνα για την πολύτιμη του βοήθεια.
description: Τhe object of the present thesis, for the postgraduate program "Protection Conservation and Restoration of Architectural Monuments" of the Department of Architecture at the Aristotle University of Thessaloniki, is the documentation and the mapping of the route of the Roman aqueduct of Nicopolis in Epirus, which is opposite to Aktion and 6 km north of the city of Preveza. First of all, there has been a research for references and bibliography as well as published work concerning the Roman aqueduct, followed by the creation of an integrated digital cartographic base for the area covered by the route of the Roman aqueduct of Nicopolis. In addition to digital processing of 1:50000 and 1:5000 scale maps by the Hellenic Military Geographical Service (HMGS) was photogrammetric processing of Quickbird satellite images to create an orthophotomap of the area covered by the route of the ancient aqueduct.The result was a proposed mapping of the route of the aqueduct of Nicopolis on the orthophotomap, since the exact route (~70 km) is (neither by archaeological findings nor by other sources) not fully known to us today, followed by the identification and documentation of four areas of interest with visible traces-ruins, (the arches near the village St. George, the tunnel in the area of Kokkinopilos, part of the aqueduct near Stefani and the arches in the entrance of the village Archangelos) along the route of the aqueduct. In addition to photographical documentation there has been a photogrammetrical and topographical survey of the four above areas. In conclusion, in order to document and project this historic structure and as well as to digital record, manage, and utilize all the data concerning the route of the aqueduct of Nicopolis (surveying designs, descriptions of areas of interest along the route of the aqueduct, measurements with handheld GPS, digitized maps, Digital Terrain Model, orthophotomap etc.), a Geographic Information System was created.